Document ID: 31982R0666

KOMISSION ASETUS (ETY) N:o 666/82,
annettu 23 päivänä maaliskuuta 1982,
interventioelinten tekemän yhteisössä korjatusta juurikkaasta tai ruo'osta valmistetun sokerin oston soveltamista koskevista yksityiskohtaisista säännöistä annetun asetuksen (ETY) N:o 2103/77 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon sokerialan yhteisestä markkinajärjestelystä 30 päivänä kesäkuuta 1981 annetun neuvoston asetuksen (ETY) N:o 1785/81(), sellaisena kuin se on viimeksi muutettuna asetuksella (ETY) N:o 606/82(), ja erityisesti sen 9 artiklan 6 kohdan ja 11 artiklan 3 kohdan,
sekä katsoo, että
komission asetuksessa (ETY) N:o 2103/77(), sellaisena kuin se on muutettuna asetuksella (ETY) N:o 2217/81(), vahvistetaan interventioelinten tekemän yhteisössä korjatusta juurikkaasta tai ruo'osta valmistetun sokerin oston soveltamista koskevat yksityiskohtaiset säännöt,
asetuksen (ETY) N:o 1785/81 9 artiklan 1 kohdassa säädetään, että interventioelinten on ostettava niille tarjottu yhteisössä korjatusta juurikkaasta tai ruo'osta valmistettu sokeri, jos kyseisestä sokerista on ensin tarjoajan kanssa tehty varastointisopimus; nämä uudet säännökset edellyttävät siten asetuksen (ETY) N:o 2103/77 mukauttamista erityisesti varastointisopimukseen ja siirtämiseen liittyvien säännösten osalta, ja
tässä asetuksessa säädetyt toimenpiteet ovat sokerin hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan asetus (ETY) N:o 2103/77 seuraavasti:
1. Korvataan 2 artiklan 2, 3, 4 ja 6 kohdan sekä 3 artiklan 1 kohdan ja 6 artiklan 1 kohdan ilmaus "sokerin markkinointivuosi" ilmauksella "markkinointivuosi".
2. Korvataan 2 artiklan 1 kohta seuraavasti:
"1. Interventioelinten on säädetyin edellytyksin ostettava sokerialalle erikoistuneiden kauppiaiden niille tarjoama sokeri, sanotun kuitenkaan rajoittamatta asetuksen (ETY) N:o 1785/81 9 artiklan 1 kohdan mukaisesti ennalta tehdyn varastointisopimuksen soveltamista."3. Poistetaan 6 artiklan 1 kohdan g alakohta.
4. Korvataan 7 artiklan 2 kohta seuraavasti:
"2. Interventioelimen on tutkittava tarjous. Sen on hyväksyttävä tarjous viimeistään 1 kohdassa tarkoitetun ajanjakson päättyessä.
Sen on kuitenkin hylättävä tarjous, jos tarjousta tutkittaessa ilmenee, että joku vaadituista edellytyksistä ei täyty."5. Korvataan 8 artiklan 1, 2 ja 3 kohta seuraavasti:
"1. Ennakolta tehtävä varastointisopimus tarjoajan ja kyseisen interventioelimen välillä tehdään rajoittamattomaksi ajaksi, sanotun kuitenkaan rajoittamatta 16 artiklan 4 kohdan soveltamista.
2. Varastointisopimus tulee voimaan päivänä, jona 15 artiklan 1 kohdassa tarkoitettu väliaikainen maksu suoritetaan, ja umpeutuu sen kymmenen päivän jakson lopussa, jonka aikana kyseinen sokeri on siirretty.
3. Varastointisopimuksesta on ilmettävä erityisesti:
a) määräys voimassaoloajan päättymisestä tässä asetuksessa säädettyjen edellytysten mukaisesti vähintään kymmenen päivän irtisanomisajalla;
b) interventioelimen oikeus velvoittaa asianomainen jatkamaan sopimusta sokerin siirtämiseen määrätyn määräajan yli, jos se toteaa, että asianomainen ei ole noudattanut 1 artiklan 2 kohdassa tarkoitettua sitoumusta, kuitenkaan 4 kohtaa soveltamatta;
c) varastointimaksun määrä, joka interventioelimen on maksettava;
d) myyjän velvoite lastata sokeri omalla kustannuksellaan interventioelimen valitsemaan kuljetusvälineeseen."6. Korvataan 9 artiklan 2 kohta seuraavasti:
"2. Myyjä on vastuussa 1 kohdassa tarkoitetun sokerin laadusta ja interventiossa hyväksytystä pakkauksesta siihen asti, kun sokeri siirretään."7. Korvataan 10 artikla seuraavasti:
"10 artikla
1. Myyjän on viipymättä korvattava se kyseisen sokerin määrä, joka ei täytä 3 artiklassa tarkoitettuja vähimmäisedellytyksiä sitä vastaavalla ja nämä edellytykset täyttävällä sokerimäärällä, joka on joko samassa varastointipaikassa tai muussa interventioon hyväksytyssä varastointipaikassa.
2. Kun varastoitu sokeri on pakattu yhtä 17 artiklan 2 kohdassa mainittua pakkaustapaa noudattaen, ja kun todetaan, että varastoidun sokerin pakkaus ei enää täytä säädettyjä laatuvaatimuksia, interventioelimen on vaadittava myyjää korvaamaan säkki asianmukaisella pakkauksella."8. Korvataan 15 artikla seuraavasti:
"15 artikla
1. Jollei 2 ja 3 kohdan soveltamisesta muuta johdu, interventioelimen on kahdeksan viikon kuluessa tarjouksen esittämispäivästä suoritettava väliaikainen maksu, jonka määrä vahvistetaan tarjouksessa esitettyjen tietojen ja ostohinnan perusteella.
2. Väliaikaisen maksun edellytyksenä on myyjän antama vakuus, joka vastaa viittä prosenttia kyseisestä määrästä ja jonka tarkoituksena on taata tarjouksessa olevien tietojen oikeellisuus.
3. Interventioelimen on maksettava lopullinen ostohinta heti, kun lopulliset painon mittaustulokset ja näytteiden analyysien tulokset tiedetään. Mahdolliset pakkauskustannukset maksetaan siirron yhteydessä tehdyn säkkien kunnon toteamisen jälkeen.
Jos painon mittaustulokset ja näytteiden analyysien lopulliset tulokset poikkeavat tarjouksessa olevista, se on otettava huomioon lopullista ostohintaa maksettaessa erityisesti 13 ja 14 artiklan mukaisesti.
4. Muuten kuin ylivoimaisen esteen sattuessa 2 kohdassa tarkoitettu vakuus vapautetaan ainoastaan, jos:
a) lopulliset painon mittaustulokset ja analyysien tulokset eivät anna aihetta alentaa ostetun sokerin hintaa;
b) myyjä korvaa kolmen viikon kuluessa maksukehotuksen vastaanottamisesta mahdollisen väärin perustein saadun 1 kohdassa tarkoitetun väliaikaisen maksun yhteydessä saamansa määrän.
Vakuus on vapautettava välittömästi. Se pidätetään siinä määrin kuin tässä asetuksessa säädettyjä edellytyksiä ei ole täytetty.
5. Jos asetuksen (ETY) N:o 1785/81 8 artiklan 2 kohdan kolmannen alakohdan a alakohdassa säädetty varastointikulujen maksu on jo interventioelimen hyväksymän sokerin osalta peritty, interventioelimen on myyjän hakemuksesta ja esitettäessä todistus tämän maksun suorittamisesta maksettava myyjälle ostohinnan lisäksi kyseisestä sokerista tosiasiallisesti perittyä maksua vastaava määrä. Tämä määrä on maksettava samanaikaisesti 1 kohdassa tarkoitetun väliaikaisen maksun kanssa."9. Korvataan 16 artiklan 4 ja 5 kohta seuraavasti:
"4. Rajoittamatta komission asetuksen (ETY) N:o 258/72(1) 13 artiklan soveltamista, ostettu sokeri on siirrettävä
a) 1 päivän lokakuuta ja 31 päivän seuraavaa maaliskuuta välisenä aikana hyväksyttyjen tarjousten osalta viimeistään 30 päivänä seuraavaa syyskuuta;
b) 1 päivän huhtikuuta ja 30 päivän seuraavaa syyskuuta välisenä aikana hyväksyttyjen tarjousten osalta viimeistään seitsemännen tarjouksen hyväksymiskuukautta seuraavan kuukauden loppuun mennessä; 1 päivän huhtikuuta ja 30 päivän syyskuuta 1982 välisenä aikana hyväksyttyjen tarjousten osalta sokeri on kuitenkin siirrettävä viimeistään yhdeksännen tarjouksen hyväksymiskuukautta seuraavan kuukauden loppuun mennessä.
5. Interventioelin voi kuitenkin sopia myyjän kanssa, että 4 kohdassa tarkoitettu siirto toteutetaan 4 kohdassa tarkoitettujen määräaikojen päättymisen jälkeen. Tässä tapauksessa interventioelin:
- tekee myyjän kanssa varastointisopimuksen sovituksi ajanjaksoksi,
- teettää omalla kustannuksellaan ennen kyseisen määräajan päättymistä 18 artiklassa mainituilla asiantuntijoilla mainitussa artiklassa tarkoitettujen näytteidenoton ja painon mittauksen,
- maksaa lopullisen ostohinnan 15 artiklan mukaisesti,
- voi myyjän hakemuksesta pitää ostetun sokerin lastaamiseen liittyvien kustannusten korvaamista lastausvelvoitteen täyttämisenä. Nämä kustannukset vahvistetaan 4 kohdassa tarkoitetun enimmäismääräajan päättymispäivänä voimassa olevien maksujen perusteella.
(1) EYVL N:o L 31, 4.2.1972, s. 22"
2 artikla
Tämä asetus tulee voimaan 1 päivänä huhtikuuta 1982.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 23 päivänä maaliskuuta 1982.

Labels: 3
11
17